70. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 912/386 της 10/24 Μαρτ. 1988 (ΦΕΚ Β΄ 166) Καθιέρωση βιβλίων: α)Καταχώρισης Διασαφήσεων Αποστολής - Εξαγωγής και β) Καταχώρισης Δηλώσεων Κοινοτικής Διαμετακόμισης Έχοντας υπόψη: 1.Τις διατάξεις της παρ. 2 του άρθρ. 133 του Νόμ. 1165/18 «Περί Τελωνειακού Κώδικα». 2.Τις διατάξεις του άρθρ. 8 του από 2.7.32 Δ/τος «Περί συμπτύξεως της Υπηρεσίας των Γραφείων Τελωνειακού Ελέγχου κ.λπ.». 3.Τις διατάξεις του άρθρ. 11 του Ν.Δ. 36/68 «Περί θεσπίσεως δασμολογικών τινών απαλλαγών και διευκολύνσεων και ρυθμίσεως ενίων Τελωνειακών θεμάτων». 4.Τις σχετικές διατάξεις των Κανονισμών (ΕΟΚ) αριθ. 222 και 223/77 «Περί της Κοινοτικής Διαμετακομίσεως», όπως αυτού συμπληρώθηκαν μεταγενέστερα και τροποποιήθηκαν με τον Κανονισμό (ΕΟΚ) αριθ. 1062/87. 5.Τις σχετικές διατάξεις των Κανονισμών (ΕΟΚ) αριθ. 678 και 679/85 «Περί ενιαίου Διοικητικού Εγγράφου» και του όμοιου με αριθ. 2855/85, όπως αυτός τροποποιήθηκε με τον Κανονισμό (ΕΟΚ) αριθ. 2792/86. 6Την απόφαση του Πρωθυπουργού αριθ. Υ. 1362 Α/5.10.87 «Περί ανάθεσης αρμοδιοτήτων στον Αναπληρωτή Υπουργό Οικονομικών» (ΦΕΚ 535/Β/5.10.87) και 7.Την αριθ. Δ. 5112/3010/12.10.87 απόφαση του Αναπληρωτή Υπουργού Οικονομικών για μεταβίβαση της εξουσίας υπογραφής «Με εντολή Αναπληρωτή Υπουργού» στο Γενικό Γραμματέα του Υπουργείου Οικονομικών, καθώς και στους Προϊσταμένους των Διευθύνσεων και Τμημάτων της Κεντρικής Υπηρεσίας του ίδιου Υπουργείου, αποφασίζουμε: Άρθρ.1.-1.Καθιερώνουμε βιβλίο για την καταχώριση των κατατιθεμένων Διασαφήσεων Αποστολής-Εξαγωγής. 2.Το κατά τα ως άνω βιβλίο, με κωδικό Τ-05.02, διαλαμβάνει τις παρακάτω ενδείξεις (στήλες): Αριθμό Διασάφησης Ημερομηνία καταχώρισης Ένδειξη και αριθ. Τ1, Τ2-Τ2L Ονοματεπώνυμο αποστολέα-εξαγωγέα Χώρα προορισμού Είδος και αριθμό δεμάτων, δοχείων κ.λπ. Είδος εμπορεύματος Βάρος σε χιλ/μα καθαρά Αξία (F.O.B.) και Παρατηρήσεις 3.Η καταχώριση στο παραπάνω βιβλίο των κατατιθεμένων διασαφήσεων Αποστολής-Εξαγωγής ενεργείται κατ’ αύξοντα αριθμό αρίθμησής τους, ανά μία σε κάθε σειρά και ανά είκοσι σε κάθε φύλλο. Άρθρ.2.-1.Καθιερώνουμε βιβλίο για την καταχώριση των Δηλώσεων Κοινοτικής Διαμετακόμισης. 2.Το κατά τα ως άνω βιβλίο, με κωδικό Τ-13.30, διαλαμβάνει τις παρακάτω ενδείξεις (στήλες): Αριθμός Δήλωσης Ημερομηνία καταχώρισης Ένδειξη: Τ1 Τ2 Πίνακας Παραστατικό Αποστολής-Εξαγωγής, Μεταφ/σης, Εξωτ. Αποστολής (από Αποταμίευση). Τελωνείο Αποστολής Ονοματεπώνυμο αποστολέα Ονοματεπώνυμο παραλήπτη Ονοματεπώνυμο κυρίως υποχρέου Είδος και αριθμός εγγύησης Αριθμός Αυτοκινήτου Χώρα και Τελωνείο προορισμού Είδος και αριθμός δεμάτων Είδος εμπορεύματος Βάρος σε χιλ/μα καθαρά Παρατηρήσεις 3.Η καταχώριση στο παραπάνω βιβλίο των δηλώσεων Κοινοτικής Διαμετακόμισης ενεργείται κατ’ αύξοντα αριθμό αρίθμησής τους, ανά μία σε κάθε σειρά και ανά είκοσι σε κάθε φύλλο. Η παρούσα απόφαση η οποία αφ’ ενός μεν τροποποιεί την προηγούμενη όμοια με αριθ. Τ. 3682/371/15.12.80 και αφ’ ετέρου καταργεί την όμοια με αριθ. Τ. 4499/1352/7.12.87, ισχύει από 1.1.88. 